Die Fakulteit vergader aan huis van professor Greyvenstein. 'n Ontwerp van 'n studieplan vir doktoraal eksamen is opgetrek en die wenslikheid is uitgespreek dat akademie preekbeurte aan die Transvaalse Universiteitskollege ingevoer word, bedoel vir die personeel met hulle families en vir die studente.
Die Fakulteit besluit om te protesteer teen 'n besluit van die Senaat van die Universiteit van SA wat BD en MA studie tegelykertyd moontlik gemaak het.